stanford-oval/wikipedia huggingface dataset:
Valko-Venäjän kehityspankki

| Valko-Venäjän kehityspankki |
| --- | --- |
Yritysmuoto:  osakeyhtiö OAO
Perustettu:  21.6.2011
Puheenjohtaja:  Aleksanteri Jehorov
Kotipaikka:  Prospekt Mašerova 35, 220002 Minsk,  Valko-Venäjä
Toimiala:  Pankki
Tuotteet:  Yritysten rahoitus
Liikevaihto:  9 654 miljardia BYR eli  851,4 milj. EUR (2012)
Nettotulos:  1 560 miljardia BYR eli  137,6 milj. EUR (2012)
Henkilöstö:  39 (keskimäärin 2012)
Omistaja:  Valko-Venäjän valtio
Kotisivu:  brrb.by
Infobox OKNimi-testi OK: 
Valko-Venäjän kehityspankki (ven. Банк развития Республики Беларусь ОАО,  Bank razvitija Respubliki Belarus OAO, Valko-Venäjän tasavallan kehityspankki, engl.  OAO Development Bank of the Republic of Belarus) on Valko-Venäjän valtion hallitsema pankki. Tämän kesäkuussa 2011 Valko-Venäjän presidentin antamalla asetuksella perustetun pankin kotipaikka on Minskin ydinkeskustassa. Pankin henkilöstöön kuului vuonna 2012 keskimäärin vain 39 työntekijää.
Valko-Venäjän kehityspankin liikevaihto oli vuonna 2012 yhteensä 9 654 miljardia ja nettotulo 1 560  miljardia Valko-Venäjän ruplaa (eli 851,4 milj. EUR ja 137,6 milj. EUR). Pankki oli vuonna 2012 neljänneksi eniten nettotuloa kerännyt valtiollinen osakeyhtiö (OAO). Se tuli siis Valko-Venäjän satojen julkisen sektorin osakeyhtiöiden tuloslistalla heti seuraavaksi Belaruskalin ja öljynjalostamojen Naftan ja Mazyrin öljynjalostamo jälkeen.
Kehityspankin johto on Valko-Venäjän valtionjohdon valvonnassa, joka osaltaan hyväksyy myös pankin toimintastrategian. Pankin hallituksen puheenjohtajana toimi alkuvuonna 2013 Sergei Rumas, joka on myös Valko-Venäjän edustaja Valko-Venäjän, Kazakstanin ja Venäjän yhteisessä Euraasian talouskomissiossa. Hän toimii lisäksi Valko-Venäjän jalkapalloliiton puheenjohtajana.
Valko-Venäjän presidentti ohjeisti pankin puheenjohtajaa keväällä 2013 osallistumaan sosiaalisen vastuun nimissä koulubussien hankkimiseen Valko-Venäjän eri alueille lähivuosina. Valkovenäläinen ihmisoikeusjärjestö Charter 97 toi puolestaan aiemmin 2013 esille ihmetyksensä, että pankin turvallisuuspäälliköksi oli nimitetty opposition vuoden 2006 mielenosoitusten hajottamisesta vastuussa ollut poliisikenraali Aliaksandr Naidzienka.
Vasil Kolarov

Vasil Kolarov
Vasil Petrov Kolarov (bulg. Васил Петров Коларов, 16. heinäkuuta 1877 – 23. tammikuuta 1950) oli bulgarialainen kommunistipoliitikko, maan ensimmäinen väliaikainen tasavaltalainen valtionpäämies.
Kolarov syntyi Šumenissa. Hän liittyi Bulgarian työväen sosiaalidemokraattiseen puolueeseen 1890-luvulla ja vuoteen 1905 mennessä sen "kapeaan" (vallankumoukselliseen) siipeen. Hänet valittiin parlamenttiin 1913, 1919, 1920 ja 1923. Tuolloin Kolarov kuului puolueen johtoon ja toimi aktiivisesti Kominternissä. Vuonna 1923 hän johti Georgi Dimitrovin kanssa kapinaa, joka epäonnistui ja Kolarov pakeni Neuvostoliittoon, jossa hän eli parikymmentä vuotta.
Kolarov palasi Bulgariaan toisen maailmansodan lopussa Puna-armeijan mukana ja hänet valittiin uudelleen parlamenttiin. Hänet valittiin myös 1946 ja hänestä tuli Bulgarian väliaikainen presidentti aina joulukuuhun 1947 asti. Tuon jälkeen hänestä tuli Dimitrovin hallituksen ulkoministeri. Kun Dimitrov kuoli 1949, Kolarov valittiin pääministeriksi. Hän ei esiintynyt julkisuudessa ja kuoli muutaman kuukauden kuluttua.
Vasil Lobžanidze

| Vasil Lobžanidze |
| --- | --- |

Henkilötiedot
Syntynyt: 14. lokakuuta 1996 Tbilisi, Georgia
Kansalaisuus:   Georgia
Uran tiedot
Pituus:  175 senttimetriä
Laji:  rugby union
Seura:  RC Armazi Tbilisi
Saavutukset
Ennätykset:  historian nuorin pelaaja MM-kilpailuissa
 Tietolaatikko päivitetty 20. syyskuuta 2015 
Vasil Lobžanidze (georg. ვასილ ლობჟანიძე, s. 14. lokakuuta 1996 Tbilisi) on georgialainen rugby union -pelaaja, joka edustaa kotimaansa pääsarjassa pelaavaa RC Armazi Tbilisiä ja Georgian rugby union -maajoukkuetta. Pelipaikaltaan 175 senttimetriä pitkä ja 75 kilogrammaa painava Lobžanidze on linkki.
Lobžanidze debytoi Georgian rugby union -maajoukkueessa helmikuussa 2015. Hän kuuluu maajoukkueeseen myös saman vuoden MM-kilpailuissa, joissa hän teki debyyttinsä Tongaa vastaan ollen MM-kisahistorian nuorin pelaaja 18 vuoden ja 340 päivän iässä.
Uusi maa (romaani)

| Uusi maa> MaddAddam |
| --- | --- |

Alkuperäisteos
Kirjailija:  Margaret Atwood
Kieli:  Englanti
Genre:  tieteiskirjallisuus
Julkaistu:  2013
Ulkoasu:  sidottu/nidottu
Suomennos
Suomentaja:  Kristiina Drews
Kansitaiteilija:  Jean Malek
Kustantaja:  Otava
Julkaistu:  2015
Ulkoasu:  sidottu
Sivumäärä:  553
ISBN:  978-951-1-28204-4
Löydä lisää kirjojaKirjallisuuden teemasivulta
Uusi maa (engl. MaddAddam) on Margaret Atwoodin vuonna 2013 ilmestynyt romaani. Kristiina Drewsin suomennos ilmestyi vuonna 2015. Teos on jatkoa Atwoodin tieteisromaaneille Oryx ja Crake (2003) ja Herran tarhurit (2009).
Uusi maa voitti vuoden 2016 Tähtivaeltaja-palkinnon.
Vapaa Ranska

Vapaa Ranska (ransk. France Libre, la France combattante) oli vuosina 1940−1944 toiminut ranskalainen aseellinen vastarintaliike, joka jatkoi sotaa Ison-Britannian rinnalla Saksaa vastaan sen jälkeen, kun Ranskan hallitus eli Vichyn Ranska oli tehnyt aselevon Saksan kanssa. Vastarintaliikkeen armeijan nimi oli Vapaan Ranskan armeija (ransk. Forces Françaises Libres, FFL).
Vapaa Ranska piti itseään pakolaishallituksena. Myöhemmin Vapaata Ranskaa on ryhdytty pitämäänkenen mukaan? Vichyn hallituksen sijasta Ranskan laillisena hallituksena.
Vapaa Ranska syntyi, kun Isoon-Britanniaan paenneet ranskalaiset eivät kunnioittaneet Ranskan ja Saksan hallitusten solmimaa aselepoa. Ranskalainen kenraali Charles de Gaulle perusti Vapaan Ranskan Lontoossa 18. kesäkuuta 1940.
Aiheesta muualla

Kuvia tai muita tiedostoja aiheesta Vapaa Ranska Wikimedia Commonsissa
Valkjärvi (Myrskylä)

| Valkjärvi |
| --- | --- |
Valtiot:  Suomi 
Paikkakunta:  Askola, Myrskylä
Koordinaatit:  60°34′20″N, 25°47′45″E
Järvinumero:  17.006.1.001
Mittaustietoja
Pinnankorkeus:  39,3 m 
Rantaviiva:  5,34 km 
Pinta-ala:  0,7 km² 
Tilavuus:  0,0024 km³ 
Keskisyvyys:  3,4 m 
Suurin syvyys:  12,1 m 
 fiValkjärvi 
Valkjärvi (ruots. Vitsjön) on suhteellisen kirkasvetinen järvi Askolan ja Myrskylän rajalla itäisellä Uudellamaalla. Sen pinta-ala on 73 hehtaaria. Etäisyys Helsingistä on 64 kilometriä koilliseen ja Porvoosta 21 kilometriä pohjoiskoilliseen.
Maantiede

Askolan ja Myrskylän raja halkaisee Valkjärven kaakkois–luoteissuuntaisesti järven keskivaiheilta. Rajan kohdalla altaan pituus on 1,1 kilometriä. Järven länsiosa sijaitsee Askolassa ja itäosa Myrskylässä. Järven pohjoispuolella levittäytyy kulttuurimaisema, muissa ilmansuunnissa on metsää ja suoalueita. Saaria ei ole. Valkjärven länsiosan muodostaa koukkumainen lahti, jonka keskellä on 12-metrinen syvänne. Järven itäosa on suurelta osin kolmesta viiteen metriä syvä. Valkjärven koillisrannalta lähtee laskuoja pohjoiseen kohti Tankvallinojaa, joka virtaa länteen Ilolanjokeen, joka puolestaan virtaa etelään ja laskee Suomenlahteen.
Valkjärven vesitilavuus on 2 449 000 kuutiometriä. Se on toiseksi suurin Askolan kahdestatoista vähintään hehtaarin laajuisesta järvestä ja neljänneksi suurin Myrskylän viidestätoista vähintään hehtaarin laajuisesta järvestä.
Valkjärvi (17.006.1.001) kuuluu Tankvallinojan valuma-alueeseen (17.006), joka on kolmannen jakovaiheen vesistö Ilolanjoen vesistössä (17). Tankvallinojan alueen muut järvet ovat Kotojärvi ja Pimijärvi. Ne sijaitsevat Valkjärven koillispuolella.
Suomen lukuisista Valkjärvistä Askolan ja Myrskylän Valkjärvi on yhdeksänneksi laajin.
Uusi maailmanjärjestys

Uusi maailmanjärjestys, lyhenne UMJ (englanniksi 'New World Order', lyhenne NWO) tarkoittaa kansainvälisen politiikan kielenkäytössä merkittävää aikakauden vaihtumista. Erityisesti sillä on viitattu kylmän sodan jälkeiseen maailmaan.[lähde? ]
Neuvostoliiton presidentti Mihail Gorbatšov käytti termiä 7. marraskuuta 1988 YK:n 43. Yleiskokoukselle pitämässään puheessa kuvatessaan visiotaan kylmän sodan jälkeisestä maailmasta, jossa tähdellisiä ovat Neuvostoliiton aseistariisunta ja YK:n keskeinen rooli.
Myös Yhdysvaltojen presidentti George Bush vanhempi käytti termiä Yhdysvaltojen oikeiston uutta globaalia valtastrategiaaselvennä käsittelevässä 11. syyskuuta 1990 Yhdysvaltain kongressille pitämässään puheessa "Kohti uutta maailmanjärjestystä" (engl. Toward a New World Order).
Valko-Venäjän kommunistinen puolue

| Valko-Venäjän kommunistinen puolue Камуністы́чная па́ртыя Белару́сі |
| --- | --- |
  
Perustettu:  1996
Puheenjohtaja:  Aliaksiej Sokal
Ideologia:  marxismi-leninismi
Edustajainhuone:  3/110 (alahuone) 17/64 (ylähuone)
Kansainväliset jäsenyydet:  Maailman kommunistiset ja työväenpuolueet
Alueellinen jäsenyys:  Kommunististen puolueiden liitto – Neuvostoliiton kommunistinen puolue
Kotisivu:  www.comparty.by
Infobox OKVirheellinen NIMI-arvo: 
Valko-Venäjän kommunistinen puolue (valkoven. Камуністы́чная па́ртыя Белару́сі, Kamunistytšnaja partyja Belarusi, lyhenne KPB, ven. Коммунистическая партия Белоруссии, Kommunistitšeskaja partija Belorussii) on Valko-Venäjällä toimiva kommunistinen puolue. Puolue perustettiin vuonna 1996, ja se tukee avoimesti Valko-Venäjän nykyisen presidentin Aljaksandr Lukašenkan hallintoa. Puolueen puheenjohtajana toimii Aliaksiej Sokal.
Puolue ehdotti heinäkuussa 2006 yhdistymistä Valko-Venäjän kommunistien puolueen (PKB) kanssa, mutta PKB torjui ehdotuksen. Toisin kuin KPB, PKB on yksi Valko-Venäjän oppositiopuolueista, jotka vastustavat Lukašenkan hallintoa ja politiikkaa.
Vuoden 2004 parlamenttivaaleissa KPB sai 5,99 % äänistä ja 8 paikkaa 110 paikkaa Valko-Venäjän edustajainhuoneeseen. Puolueen kannatus on ollut laskussa, sillä vuoden 2008 vaaleissa se sai kuusi paikkaa alahuoneeseen ja vuoden 2012 vaaleissa vain kolme. Tästä huolimatta Lukašenkaa tukevan politiikan johdosta puolue sai 17 edustajaa maan ylähuoneeseen vuonna 2012.
Aiheesta muualla

Puolueen virallinen sivusto (valkovenäjäksi)
Vaskitsamaiset

| Vaskitsamaiset |
| --- | --- |
 Vaskitsa (Anguis fragilis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Scleroglossa
Osalahko::  Vaskitsamaiset Anguimorpha  Fürbringer, 1900
Heimot
 Katso teksti 
Katso myös
   Vaskitsamaiset Wikispeciesissä   Vaskitsamaiset Commonsissa 
Infobox OKVirheellinen NIMI-arvo: 
Vaskitsamaiset (Anguimorpha) on liskojen osalahko kladissa Scleroglossa. Se on monimuotoinen sekä raajattomia että raajallisia liskoja sisältävä ryhmä, jonka fossiiliaineistoa on tavattu kaikilta mantereilta.
Vaskitsamaisiin luetaan viisi nykyistä heimoa: Anguidae, Helodermatidae, Lanthanotidae, Varanidae ja Xenosauridae.
Ust-Ilimsk

| Ust-Ilimsk (Усть-Илимск) |
| --- | --- |
 lippu:  vaakuna
 Irkutskin alue Venäjällä ja kaupungin sijainti alueella Jenisein sivujoen Angaran varrella
 Ust-Ilimsk
 Koordinaatit: 57.9590°N, 102.7344°E 
Valtio:  Venäjä
Liittovaltiosubjekti:  Irkutskin alue
Pinta-ala:  
 – Kokonaispinta-ala:  229 km²
Väkiluku (2010):  86 610
Aikavyöhyke:  UTC+8 (MSK+5)
Suuntanumero(t):  +7 395 35
Rekisterikilpi:  38, 85, 138
 OKATO-tilastotunnus: 25438 
Infobox OKVirheellinen NIMI-arvo: 
Ust-Ilimskin vesivoimalaitoksen pato
Ust-Ilimsk (ven. Усть-Или́мск)on runsaan 85 tuhannen asukkaan kaupunki Angarajoen rannalla  Irkutskin alueella Venäjän Itä-Siperiassa. Siellä on merkittävä vesivoimalaitos ja selluloosatehdas.
Historia

Kaupunki perustettiin 1966 voimalaitoksen rakentamisen yhteydessä. Vuonna 1973 aloitettiin selluloosatehtaan rakentaminen, ja tehdas käynnistyi 1980. Vuonna 1985 kaupungissa käynnistyi raitiotieliikenne. Kaupungin lentokenttä suljettiin vuonna 2001.[lähde? ]
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Väkiluku | 1959 | 1970 | 1979 | 1989 | 2002 | 2005 | 2010 |
| Ust-Ilimsk | 500 | 21 300 | 68 600 | 110 335 | 100 592 | 99 800 | 86 610 |
Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Ust-Ilimskin kaupungin verkkosivut (Arkistoitu – Internet Archive) (venäjäksi)
Perustieto (laaja) kaupungista (Arkistoitu – Internet Archive) (venäjäksi)
Ust-Ilimskin yhtenäisportaali (Arkistoitu – Internet Archive) (venäjäksi)
Ust-Ilimskin leipätehdas (venäjäksi)
Ust-Ilimskin konepaja (venäjäksi)
Ust-Ilimskin selluloosatehdas (Arkistoitu – Internet Archive) (venäjäksi)
Ust-Ilimskin puunjalostustehdas (mekaaninen metsäteollisuus) (venäjäksi)
Irkutskin alueen kaupungit
Shakin kansainväliset arvonimet

Shakin kansainväliset arvonimet ovat Maailman shakkiliiton FIDE:n ja muiden shakin kattojärjestöjen myöntämiä arvonimiä shakinpelaajille.
Lähishakin, kirjeshakin ja tehtäväshakin arvonimet ovat elinikäisiä. Pelaajille ja ratkaisijoille ne myönnetään ainoastaan kilpailumenestyksen perusteella, eli ne kuvaavat tavallaan pelaajaluokkia. Naisilla on omat kansainväliset arvonimensä, joiden vaatimukset ovat yleisiä arvonimiä alemmat, mutta se ei kuitenkaan estä naisia tavoittelemasta yleisiä arvonimiä normaalien kriteerien mukaisesti.
Suurmestarin, kansainvälisen mestarin, naisten suurmestarin ja naisten kansainvälisen mestarin arvoja ei myönnetä suoraan vahvuusluvun perusteella, vaan yleisin tapa niiden saamiseen on tietyt, tarkasti määritellyt ehdot täyttävien tulosten tekeminen eri turnauksissa. Näitä onnistuneita suorituksia kutsutaan arvonimituloksen tekemiseksi eli kiinnitykseksi arvonimeen. Aiemmin arvonimitulokset piti tehdä tietyn ajan sisällä, mutta tämä ehto on poistunut.
Edelläolevan lisäksi pelaajan pitää olla saavuttanut arvonimelle asetettu Elo-raja. FIDE-mestariksi ja FIDE-mestariehdokkaaksi korottumiseen riittää Elo-rajan saavuttaminen.
Kirje- ja tehtäväshakissa on vastaavat hierarkiansa ja kaikissa pelimuodoissa on henkilön luonnollisesti mahdollista pätevöityä kansainväliseksi tuomariksi. Lisäksi FIDE myöntää International Organizer (IO) -sertifikaatteja kilpailujen järjestäjille.
Vuosiluvut ovat arvonimien perustamisvuosia. Ensimmäiset niistä FIDE myönsi 1950.
Lähishakki

Seuraavat lähishakin kansainvälisten arvonimien myöntämisperusteet ovat heinäkuulta 2014.
FIDE-mestarien ja -mestariehdokkaiden arvot voi myönnetään pelkän rajan ylittävän Elo-luvun saavuttamisesta. Ylempien arvojen (SM, KvM, NSM ja NkvM) saavuttaminen on riippuvainen useiden ehtojen täyttymisestä. Näitä ovat yleispätevästi muun muassa seuraavat:
arvonimen myöntämiseen vaaditaan vähintään kaksi arvonimitulosta, eli -kiinnitystä turnauksissa, jotka yhteensä käsittävät vähintään 27 peliä, sekä tietyn Elo-rajan saavuttamista.
samaa turnaussuoritusta voi hyödyntää osana useampaa eritasoista arvonimikiinnityshakemusta
tietokoneohjelmia vastaan pelattuja pelejä ei oteta huomioon
yksittäisiä kaksinotteluita ei oteta huomioon
vähintään yksi arvonimitulos pitää tehdä turnauksessa, jossa pelaaja kohtaa vastustajia vähintään kahdesta muusta liitosta kuin hänen omasta kansallisesta jäsenliitostaan (Suomessa SSL)
vähintään puolet vastustajista pitää olla vähintään naisten FIDE-mestareita
mukaan luettavien vastustajien tulee täyttää tietty Elo-keskiarvo ja yksittäin tietty Elo-minimi
SM-, KvM-, NSM- ja NkvM-arvojen hyväksyttävät Elo-rajat voi saavuttaa myös kesken turnauksen
pelaaja voi vaadittavan Elo- tai suorituslukurajan saavuttamiseksi ylikirjauttaa voitettuja pelejään niin kauan kuin arvonimitulokselle asetetut muut ehdot täyttyvät
Arvonimen voi myös saada menestymällä tietyssä mestaruusturnauksessa. Tällöin pelaajan oma liitto voi tehdä asiassa hakemuksen.
Arvonimituloksissa mainittu suoritusluku Rp lasketaan kaavalla  Rp=Ra+dp

missä Ra on vastustajien Elo-keskiarvo ja pelaajan tositulosta vastaava muutos dp luetaan FIDE:n tekemästä suorituslukutaulukosta.
Lähishakki > Suurmestari (SM)

Suurmestarin (engl. Grandmaster, GM, 1950) arvoon vaaditaan 2500 pisteen Elo-rajan saavuttamista. Arvonimitulokseen eli -kiinnitykseen vaaditaan muun muassa suorituslukua 2600 vähintään 27:ssä hyväksyttävässä pelissä, joissa vastustajien vahvuuslukukeskiarvo on ollut vähintään 2380 ja kaikkien yksittäisten vastustajien vahvuus vähintään 2200.
Lähishakki > Kansainvälinen mestari (KvM)

Kansainvälisen mestarin (engl. International Master, IM, 1950) arvolle on samankaltaiset ehdot. Elo-raja 2400 pistettä, kiinnityksen suorituslukuvaatimus 2450.
Lähishakki > Naisten suurmestari (NSM)

Naisten suurmestarin (engl. Woman Grandmaster, WGM, 1977) Elo-raja on 2300.
Lähishakki > Naisten kansainvälinen mestari (NkvM)

Naisten KvM -arvon (engl. Woman International Master, WIM, 1950) Elo-raja on 2200.
Lähishakki > FIDE-mestari (FM)

FIDE-mestarin (engl. FIDE Master, FM, 1978) arvoon vaaditaan Elo-luku 2300, naisten FIDE-mestarin arvoon 2100.
Lähishakki > FIDE:n mestariehdokas

FIDE-mestariehdokkaan (engl. Candidate Master, CM, 2002) Elo-vaatimus on 2200; naisten vastaava 2000.
Kirjeshakki

Kirjeshakin suurmestari (KSM, engl.  International Correspondence Chess Grandmaster ICCGM ) (1953)
Senior International Master SIM
Kirjeshakin kansainvälinen mestari (KKvM, engl. International Correspondence Chess Master ICCM) (1953)
Tehtäväshakki

Tehtäväshakin suurmestari (engl. Grandmaster of Composing GMC) (1972)
Kansainvälinen tehtävämestari (engl. International Master of Composing IMC) (1959)
Tehtäväshakin FIDE-mestari (engl. FIDE Master of Composing FMC) (1990)
Ratkaisemisen suurmestari (engl. Grandmaster of Solving GMS) (1982)
Ratkaisemisen kansainvälinen mestari (engl. International Master of Solving IMS) (1982)
Ratkaisemisen FIDE-mestari (engl. FIDE Master of Solving FMS)
Täydelliset naiset (1. tuotantokausi)

| Täydellisten naisten 1>  tuotantokausi |
| --- | --- |
 
 DVD-julkaisu
 
Alkuperämaa:   Yhdysvallat
Ikäraja:  
Esittäminen
Verkko:  ABC (Yhdysvallat) Nelonen (Suomi)
Ensimmäinen esitys:  2004-10-033. lokakuuta 2004
Viimeinen esitys:  2005-05-2222. toukokuuta 2005
Esitysten määrä:  23
DVD- ja Blu-ray-julkaisu
 Yhdysvallat:  2005-09-2020. syyskuuta 2005
 Eurooppa:  2005-10-1010. lokakuuta 2005
 Australia:  2005-11-2828. marraskuuta 2005
Kaudet
 Seuraava → 2. tuotantokausi
 Luettelo Täydellisten naisten jaksoista
Täydellisten naisten ensimmäistä tuotantokautta alettiin esittää Yhdysvalloissa 3. lokakuuta 2004 ja se jatkui 22. toukokuuta 2005 saakka sisältäen yhteensä 23 jaksoa. Kausi kertoo Mary Alice Youngista, näennäisesti täydellisestä kotirouvasta, joka teki itsemurhan pelätessään synkän salaisuutensa paljastuvan. Hautajaisseremoniassa Mary Alicen neljä lähintä ystävää – jotka ovat myös sarjan päähenkilöt; Bree, Lynette, Susan ja Gabrielle – esitellään. He kaikki asuvat Wisteria Lanen naapurustossa. Mary Alice toimii sarjan kertojana haudan takaa ja kuvailee tapahtumia, joiden aikana hänen ystävänsä yrittävät selvittää itsemurhan syyn samalla taistellessaan yksityiselämiensä ongelmien kanssa.
Täydellisten naisten ensimmäistä tuotantokautta esitettiin Yhdysvalloissa sunnuntai-iltaisin kello 21.00 ABC:llä ja Suomessa Nelosella maanantai-iltaisin kello 21.00. 23 tavallisen jakson lisäksi tuotantokauden aikana esitettiin erikoisjakso ”Likapyykin lajittelu” (Sorting Out The Loundry), jossa kerrattiin kauden siihenastiset tapahtumat. Jakso esitettiin Yhdysvalloissa 24. huhtikuuta 2005 ja Suomessa 20. helmikuuta 2006.
Tuotantokausi keräsi keskimäärin 23,7 miljoonaa katsojaa jaksoa kohden ja se oli Yhdysvaltain television neljänneksi katsotuin televisiosarja kaudella 2004–05. 10. lokakuuta 2005 sarjan aloitusjaksoa seurasi Suomessa 578 000 katsojaa, mikä oli silloin Nelosen korkein katsojamäärä ulkomaiselle sarjalle.
Kausi julkaistiin DVD:nä Suomessa 24. maaliskuuta 2006.
Tuotanto

Marc Cherry kirjoitti käsikirjoituksen Täydellisten naisten pilottijaksoa varten ja sitä tarjottiin kuudelle eri televisiokanavalle (CBS, NBC, Fox, HBO, Showtime ja Lifetime), joista kaikki torjuivat tarjouksen. Cherry muokkasi jakson käsikirjoitusta ja tarjosi sitä ABC:lle, joka oli vaikuttunut ja tilasi sarjaa 13 jakson verran. Käsikirjoitus nähtiin ”komediaa sisältävänä saippuaoopperana”. Sarjan kuvaukset alkoivat maaliskuussa 2004 Universal Studios Hollywoodin Colonial Streetillä.
Kauden tuotti Touchstone Television (nykyään ABC Studios) ja Cherry Productions ja sitä esitti ABC. Vastaavia tuottajia olivat Cherry, Michael Edelstein, Charles Pratt Jr. ja Tom Spezialy. Käsikirjoittajina toimivat Cherry, Oliver Goldstick, Spezialy, John Pardee, Joey Murphy sekä Chris Black; tuottajat Alexandra Chunningham, Tracey Stern ja Patty Lin. Koko sarjan kauden ajan ohjaajia olivat muun muassa Charles McDougall, Arlene Sanford, Larry Shaw, Jeff Melman, Fred Gerber, David Grossman ja John David Coles. Sarjan musiikin sävelsivät Steve Bartek ja Steve Jablonsky kun taas sarjan tunnussävelmän tuotti Danny Elfman.
Näyttelijät

Täydellisten naisten ensimmäisellä tuotantokaudella on kolmetoista näyttelijää, jotka ovat sarjan alkuteksteissä. Brenda Strong kertoo sarjan tapahtumia kuolleena Mary Alice Youngina.
 Teri Hatcher esittää Susan Mayeria, elämänsä rakkautta etsivää kömpelöä äitiä. Felicity Huffmanin roolihahmo on Lynette Scavo, joka on entinen uranainen ja nyt kokopäiväinen neljän lapsen äiti. Marcia Cross esittää täydellisyyttä tavoittelevaa kotiäitiä Bree van de Kampia, joka on kahden teini-ikäisen äiti ja kamppailee avioliittonsa pelastamisen kanssa. Eva Longoria esittää materialista ex-mallia Gabrielle Solisia, joka pettää aviomiestään. Nicollette Sheridanin roolihahmo on Edie Britt, jota pidetään naapuruston lutkana.
Steven Culp näytteli sarjassa Rex Van de Kampia, Breen seksuaalisesti tyydyttymätöntä aviomiestä. Ricardo Antonio Chavira esittää Gabriellen välinpitämätöntä, arvovaltaista aviomiestä Carlos Solista. Mark Moses esittää Mary Alicen salaperäistä leskeä Paul Youngia. Andrea Bowen esittää Susanin viisasta ja maltillista tytärtä Julie Mayeria. Jesse Metcalfe näyttelee Solisien puutarhuria ja Gabriellen salarakasta John Rowlandia. Cody Kasch esittää Mary Alicen ja Paulin henkisesti epätasapainoista poikaa Zach Youngia ja James Denton putkimiestä ja Susanin kiinnostuksen kohdetta Mike Delfinoa, jolla on omakin salaisuus salattavanaan.
Koko kauden aikana sarjassa esiintyi useita sivu- ja vierailevia henkilöitä, mukaan lukien Doug Savant (roolihahmonaan Tom Scavo – Lynetten aina töissä oleva mies) ja Shawn Pyfrom (roolihahmonaan Andrew Van de Kamp – Breen ja Rexin kapinoiva ja uppiniskainen poika). Kathryn Joosten näyttelee Lynetten vastapäätä asuvaa naapuria Karen McCluskeyta ja Christine Estabrook tunkeilevaa naapuria nimeltä Martha Huber.